Аԥсны
Ажәабжьқәа Sputnik Аԥсны аҟны
Аԥснытәи тхеквондо азы аспортсменцәа Москва имҩаԥысуаз атурнир аҿы аԥыжәаратә ф-ҭыԥк ргеит
© Foto / facebook / Государственный комитет РА по делам молодежи и спортуСоревнования Федерации тхэквондо МФТ России - "Московский вызов".
АҞӘА, ԥхынҷкәын 13 - Sputnik. Аԥснытәи тхеквондо азы аспортсменцәа Москва, ԥхынҷкәын 12 рзы имҩаԥысуаз атурнир "Московский вызов" аҿы аԥыжәаратә ҭыԥқәа фба ргеит. Абри атәы аанацҳауеит Аԥсны аспорт азы Аҳәынҭеилакы.
Атурнир иалахәын ҩ-нызқьҩык инарзынаԥшуа аспортсменцәа, Урыстәыла 36 регион рҟынтәи, иара убасгьы Аԥсны, Узбекистан, Белоруссиа рҟынтәи.
Аицлабрақәа рҿы Аԥсны ахьӡала иқәгылон аа-ҩык аспортсменцәа. Дара ирылдыршеит ахьтәы медалқәа ҩба, раӡны медалк, аџьазлых медалқәа хԥа ргара.
Актәи аҭыԥқәа ныркылеит - Самир Бадиеи Гарик Текнеџьиани, аҩбатәи - Леонард Кериан, ахԥатәиқәа - Енвер Оҭырба, Инал Смыр, Вероника Чакриан.
Аспортсменцәа азыҟарҵоит Нугзар Торчинава, Саида Гумԥҳа, Ҭимур Барцыц.
13 Ԥхынҷкәын 2021, 10:41